เรื่องร้องเรียน: วันที่ 5 เมษายน 2566 ข้าพเจ้ามาขอรับบริการที่โรงพยาบาลหลวงพ่อทวีศักดิ์ เพื่อรับยา โดยยื่นจ่ายเงินค่ายาเวลา 11.44 น. และนั่งรอเรียกรับยาจนถึงเวลา 13.30 น. เจ้าหน้าที่ก็ยังไม่เรียก  แต่แจ้งให้ดูเลขจากจอ ซึ่งกว่าจะเรียกแต่คนก็นาน ถาดยากองเติมโต๊ะเภสัช คือไม่มีการเรียกข้าม รอคิวตามเบอร์ ควรปรับปรุงด้วยนะคะ
การดำเนินการของเจ้าหน้าที่: ในกระบวนการปฏิบัติงานจ่ายยาของกลุ่มงานเภสัชกรรม จะนำเข้าข้อมูลใบสั่งยา  2 ช่องทาง คือ แพทย์สั่งยาผ่านระบบคอมพิวเตอร์ และใบสั่งยาหรือใบนัดฉีดยาที่ห้องยาต้องเป็นผู้บันทึกข้อมูลยา  โดยเมื่อห้องยาได้รับข้อมูลใบสั่งยาแล้วจะทำการจัดยา และตรวจสอบความถูกต้องของรายการยาก่อน แล้วจึงข้อมูลเข้าสู่ลำดับการรอเรียกรับยา กรณีผู้ป่วยมีค่าใช้จ่าย ข้อมูลจะถูกส่งไปที่การเงิน เมื่อผู้ป่วยชำระค่าใช้จ่ายแล้ว ข้อมูลจึงจะถูกส่งเข้าสู่ลำดับรอเรียกรับยา    ดังนั้นกรณีที่ผู้ป่วยมีใบนัดฉีดยาต้องมายื่นบัตรนัดฉีดยาที่ห้องยาเพื่อบันทึกข้อมูลยาในระบบ แล้วจึงเข้าสู่ขั้นตอนต่อไป ถ้าไม่ผ่านการบันทึกข้อมูลยาที่ห้องยา ก็จะไม่มีข้อมูลที่จะส่งเข้าสู่ลำดับรอเรียกรับยา ทำให้ผู้ป่วยรอนาน  ในส่วนของการให้ข้อมูลแก่ผู้รับบริการที่รอรับยาไม่ถูกต้อง  กลุ่มงานเภสัชกรรมต้องขออภัยผู้ป่วยมา ณ ที่นี้ด้วย   เราจึงมีแนวทางแก้ไข ดังนี้   ห้องยาเพิ่มการประชาสัมพันธ์ให้ผู้ป่วยที่รอรับยานานเกิน 30 นาที สามารถเข้ามาสอบถามที่ห้องจ่ายยาหมายเลข 1 เพื่อห้องยาจะทำการตรวจสอบข้อมูลการรับยาต่อไป       ขอขอบคุณสำหรับข้อแนะนำ  ทาง รพ. จะนำทุกข้อแนะนำของท่านไปพัฒนาระบบงาน เพื่อให้เกิดระบบงานที่ดีในการให้บริการประชาชน
ความเห็นของผู้แจ้ง: ขอชื่นชมเจ้าหน้าที่ห้องอุบัติเหตุที่เดินผ่านไปที่ห้องจ่าย แล้วเจอดิฉันนั่งรอนาน ถามว่ายังไม่ได้ยาอีกเหรอคะ และเจ้าหน้าที่คนนั้นก็นำใบสั่งยาและใบเสร็จรับเงินไปแจ้งที่ห้องยา ถ้าไม่เช่นคงรอยาวไปอีก ต้องขอบคุณเจ้าหน้าที่ห้องอุบัติเหตุอย่างมากค่ะ
พื้นที่: แขวงหนองแขม เขตหนองแขม กรุงเทพมหานคร